**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  

**Michael Petkovic** (født 16. juli 1976 i Fremantle, Australia; kroatisk skrivemåte: *Michael Petković*) er en australsk fotballmålvakt, som ved siden av australsk statsborgerskap også innehar kroatisk. Han spiller for tiden for Sivasspor i Turkcell Süper Lig, den øverste divisjonen i tyrkisk fotball.

Han er bror til Jason Petkovic, som inntil 2009 var målvakt for Perth Glory.

Karriere
--------

### Klubbkarriere

Petkovic startet sin aktive karriere som fotballmålvakt for Spearwood Dalmatinac, en amatørklubb fra Spearwood, en sydlig forstad til Perth. Han begynte sin proffkarriere i 1994 hos Perth Kangaroos, som dette året deltok i den singapourske FAS Premier League. Et år senere vendte han tilbake til sin ungdomsklubb og spilte noen kamper der. Fra 1995 til 1999 var Petkovic i troppen for South Melbourne FC. For denne klubben i den australske National Soccer League spilte han 105 ligakamper. I 1999 dro han til Frankrike hvor han var reservemålmann for Racing Club de Strasbourg, han fikk imidlertid ingen ligakamper. Kun et år senere ble han på nytt hentet til sin tidligere klubb South Melbourne FC, etter kort tid før å ha spilt noen få kamper for Cockburn City i Football West State League. Fra sesongen 2000/01 til 2001/02 spilte han 56 ligakamper for klubben fra Melbourne. I denne perioden ble han leiet ut til den norske klubben Lillestrøm SK, hadde imidlertid lite suksess, og reiste derfor tilbake til Australia uten å ha spilt en eneste kamp.

I sommerpausen før sesongen 2002/03 underskrev Petkovic en kontrakt med den tyrkiske storklubben Trabzonspor, hvor han inntil 2005 sto mellom stengene i totalt 85 mesterskapskamper. Før starten av sesongen 2005/06 fulgte et nytt klubbskifte for Petkovic. Hans neste stasjon var klubben Sivasspor, som også spiller i Süper Lig. Den 9. mars 2008 scoret han i en kamp mot MKE Ankaragücü i det 41. spillminutt på et utspark sitt første proffmål.

### Landslagskarriere

Petkovic fikk sin debut for det australske landslaget i februar 2001 med 3-2-tapet på bortebane mot Colombia i Bogotá. Sine øvrige landskamper fikk han mot Amerikansk Samoa (2001), Samoa (2001), Tunisia (2005) og Danmark (2007). Hans hittil siste landskamp i juni 2008 på ANZ Stadium i Sydney endte med et 0-1-tap for Kina.

Meritter
--------

* 1x mester i FAS Premier League: 1994

Referanser
----------

1. ↑   FBref, FBref spiller-ID 34ccfd6f[Hentet fra Wikidata]
2. ↑   transfermarkt.com, Transfermarkt spiller-ID 6926, besøkt 9. oktober 2017[Hentet fra Wikidata]
3. ↑  Youtube: Weird Goal by Goalkeeper - Sivasspor - Ankaragucu

Eksterne lenker
---------------

* (en) Michael Petkovic – Olympedia Rediger på Wikidata

* (en) Michael Petkovic – Australian Olympic Committee Rediger på Wikidata

* (en) Michael Petkovic – FIFA Rediger på Wikidata

* (en) Michael Petkovic – Transfermarkt Rediger på Wikidata

* (en) Michael Petkovic – national-football-teams.com Rediger på Wikidata

* (en) Michael Petkovic – WorldFootball.net Rediger på Wikidata

* (en) Michael Petkovic – FootballDatabase.eu Rediger på Wikidata

* (en) Michael Petkovic – PlaymakerStats.com Rediger på Wikidata

* (en) Michael Petkovic – Tyrkias fotballforbund Rediger på Wikidata

* (en) Michael Petkovic – FBref Rediger på Wikidata
* Spillerprofil på Sivasspors hjemmeside
* Spillerprofil på OZfootball.net

|  |  |
| --- | --- |
| Oppslagsverk/autoritetsdata | Prabook
 |